גוונית' פאלטרו מתפקדת בימים אלה כיועצת זוגית לזוג הנוצץ בראד פיט וג'ניפר אניסטון שפרידתם זעזעה את העולם זה מכבר.
על פי הדיווחים, גוונית', שהייתה מאורסת לבראד בשנות ה-90, שיכנעה אותו לעבור בחזרה למעונם המשותף בבברלי הילס לתקופת ניסיון. כמו כן, הציעה פאלטרו לגני'פר להשתתף בסרט החדש שלה Running With Scissors שבראד מפיק, כדי שהשניים יוכלו לבלות האחד במחיצת השנייה.
אולם בינתיים, נתבקשו בראד פיט ואנג'לינה ג'ולי להתאחד שוב, כדי לצלם סצינות אהבה נוספות לסרטם 'מר וגברת סמית'. השניים שמרו על מרחק בטוח מאז נפוצו השמועות על רומן שהתרקם ביניהם במהלך צילומי הסרט הזה ושתרם לפרידה מג'ן.
אבל עכשיו, אין להם ברירה אלא להיפגש לצורך צילומי ההשלמות לסרט על זוג שכירי החרב, אחרי שבהקרנת המבחן של הסרט הקהל ביקש עוד סצינות אהבה. אז המפיקים החליטו לתת לקהל מה שהוא רוצה. לבנו עם ג'ניפר.